  Майя Бывальцева Удмуртиын улӥсьёс Турнасьёслэн VII калыккуспо вожвылъяськоназы пыриськыны быгато. Ужрад 13-тӥ пӧсьтолэзе Свердловск улосвылысь Арти каргуртын ортчоз. Со сярысь элькунысь Гурт возёсъя но сиён-юонъя министерстволэн пресс-службаез ивортэ. Туэ ужрад Артиысь заводын кусо поттыны кутскем дырысен 210 ар тырмонлы сӥземын. Туннэ быдэс кунын кусоосты но сюрлоосты со предприятиын гинэ потто на. Вашкала ужан тӥрлыкез басьтӥсьёс Россиын гинэ ӧвӧл, кунгож сьӧрын но вань Вожвылъяськонлэн ужанрадлыкеныз но пыриськисьёслы куронъёсын ужрадлэн  тодматскыны кулэ. Ужрадын лулчеберет удыслы но инты шеде. Со киужен вырисьёсты, калык крезьгурез быдэстӥсьёсты огазея. Со сяна, куноос йӧскалык азбаръёсын калык сиён-юонъёсты веръяны, фотоконкурсэ, чеберайёслэн вожвылъяськоназы пыриськыны быгатозы. Заводысь ӧнерчиос мылкыд карисьёсты кусоен турнаны но сое ужлы дасяны дышетозы. Берло аръёсы ужрадэ 5 сюрс пала учкисьёс люкасько. Тодэ вайытом, Удмуртиын улӥсьёс мерлыко вотэсъёсысь финн-угор «кизилиослэн» вожвылъяськоназы пыриськыны быгато.   Тегъёс: Лулчеберет Туризм Удмуртия гуртвозёс вожвылъяськон  